**KARTULINA Z ISTRE**

Naziv školskog projekta je ***KARTULINA Z ISTRE***. Dio projekta činila je i terenska nastava te svi oblici izvannastavnih aktivnosti. Ukupno je u radu sudjelovalo 567 učenika, 15 voditelja, 8 volontera i 6 predavača.

**Hrvatski jezik (**Nada Baričević, Nataša Ilić Agatić, Mirjana Fiorido)

***TRAGOVI GLAGOLJICE U ISTRI***, travanj 2016.

**Vjeronauk** (Lilijana Vranjican, Katja Damjanić)

***ISTARSKE CRKVICE POSVEĆENE SVECIMA ZAŠTITNICIMA OD BOLESTI***, prosinac 2015.- svibanj 2016.

**Povijest / likovna kultura / glazbena kultura /engleski jezik / talijanski jezik / informatika** (Ivana Maričić, Nevena Starčević, Tatiana Giorgi, Emi Belušić, Sanja Rubba, Svjetlana Prkić)

***FORTIFIKACIJSKE UTVRDE***, listopad 2015.- svibanj 2016.

Magdalena Černjul Šverko, 4.a ***SPOMENICI MOGA KRAJA***,

Eržebet Kvaranta,4.b ***GLAGOLJICA KROZ SLIKU I RIJEČ***,

Vera Šebelić,4.c ***ZAVIČAJNI GOVOR KROZ POEZIJU I PRIČU***,

Recital na talijanskom jeziku i prijevodi tekstova: Alda Trbojević, Sanja Rubba

Alda Trbojević, 3.a recital ***L'Istria,***

***Conoscere il mondo,***

***Il giorno degli esami***

**CILJ PROVEDBE:**

Poticanje svijesti o očuvanju istarskog zavičajnog identiteta, tradicijske kulture i baštine ; stjecanje znanja o kulturnoj baštini, freskama, glagoljici, pismu, sakralnoj umjetnosti, oživljavanje pulske povijesne baštine te očuvanje i zaštita pulskih fortifikacija. Stjecanje svijesti o potrebi za zaštitu povijesne, kulturne, tehničke i tehnološke baštine.

**PLANIRANE AKTIVNOSTI:**

-predavanje vanjskih suradnika

-izrada plakata i foto materijala

-postavljanje likovnih izložaka

-radionica fresaka

-terenska nastava (posjet i razgledavanje zavičajnih itinerara tijekom godine)

-posjet fortifikacijama i organiziranje učeničke izložbe

-oslikavanje materijala (drvo, staklo, decoupage, naplavine, instalacije)

-izradba kvizova na talijanskom i engleskom jeziku

-izradba, ispisivanje i oslikavanje listina i tkanina

-izradba čestitaka i slika, stilizacija glagoljičke azbuke, izradba kalendara

-izrada utvrda u 3d verziji

-sviranje vojne glazbe (koračnice), formiranje kviza (informatika), prijevod kviza na dva strana jezika ( engleski i talijanski)

-izrada i šivanje krinolina

-crtanje i slikanje; grafički dizajn fortifikacijskih utvrda

-upoznavanje s glazbom Antonia Smareglie

-izrada inkunabule

**O PROJEKTU:**

Idejna nit o nazivu projekta u školi krenula je tragom igre, dječje radosti, raznolikosti i snagom stvaralačkog duha kod djece. Željeli smo prikupiti sličice vremena i baštine koje su *memento* naše tradicije, podneblja, povijesti i života ljudi u Istri. Time smo učenicima nastojali približiti koncept pluralizma, različitosti , suživota i sinergije ljudi u zajednici. To i jest obilježje naše zavičajne baštine, naše Istre! Učenici su kreativno istraživali puteve baštine što zornije kroz terensku nastavu predavanja, umjetnički izričaj u svim oblicima nastavnih i izvannastavnih aktivnosti.

Učenjem o tradiciji, pripadanju i integritetu formira se ne samo učenikova već i ljudska osobnost.

Cilj nam je bio da odgoj i obrazovanje pridonese izgradnji ne samo osobnog već kulturnog i nacionalnog identiteta. Naši su učenici u ovo vrijeme sveopće globalizacije građani svijeta koji trebaju učiti, poznavati i cijeniti te sačuvati od zaborava svoju materijalnu i nematerijalnu baštinu.

Ispričali smo priču i naša KARTULINA gleda u srce zavičajnosti-glagoljaške baštine koja svoj temelj nalazi u kulturi pisanoj trima jezicima i trima pismima. Osvijestiti vrijednost i ljepotu te ulogu glagoljaštva dio je očuvanja našeg identiteta.

Naš se projekt nastavlja i na njega smo jako ponosni jer kao učitelji potičemo kreativnost, stvaralaštvo i ljubav prema zavičajnoj stvarnosti. Tome je davno posvjedočio Juri Žakan svojim ushitom i riječima:

Vita, vita, štampa naša gori gre!

Koordinatorica zavičajne nastave OŠ Kaštanjer Pula

Nataša Ilić Agatić, prof.